אד יונג

אדמונד סון-ונג יונג (באנגלית: Edmund Soon-Weng Yong; נולד ב-17 בדצמבר 1981) הוא עיתונאי מדע בריטי יליד מלזיה. הוא חבר צוות בעיתון "האטלנטיק", אליו הצטרף ב-2015.<ref></ref> בשנת 2021 הוא קיבל פרס פוליצר לדיווח רקע (Explanatory Reporting) עבור סדרה על מגפת הקורונה.

יונג יצר וכתב את הבלוג Not Exactly Rocket Science, כחלק מרשת הבלוגים של נשיונל ג'יאוגרפיק.

== חינוך ==
יונג נולד במלזיה<ref name="Royal Society"></ref><ref></ref> והיגר לבריטניה ב-1994. הוא הפך לאזרח בריטי בשנת 2005.<ref></ref>

יונג השלים תואר ראשון ושני במדעי הטבע (זואולוגיה) במכללת פמברוק, קיימברידג',<ref></ref> בשנת 2002.<ref name="yong"></ref> הוא סיים לימודי תואר שני ביוניברסיטי קולג' לונדון, שם הוענק לו תואר שני (MPhil) בשנת 2005 בביוכימיה.

== קריירה ==
גישתו של יונג לכתיבת מדע פופולרי תוארה כ"עתיד חדשות המדע",<ref></ref> והוא זכה בפרסים רבים על עבודתו. יונג קיבל את פרס התקשורת הלאומית של האקדמיות הלאומיות, מהאקדמיה הלאומית למדעים בשנת 2010 כהוקרה על העיתונות המקוונת שלו, אז חלק מקבוצת הבלוגים של Discover.<ref></ref> באותה שנה קיבל שלושה פרסים מ-ResearchBlogging.org, התומך בעיתונאות מדעית מקוונת המתמקדת בסיקור מחקרים שכבר פורסמו בכתבי עת מדעיים שעברו ביקורת עמיתים, מחקרים שניתן להתאים לקהל הרחב. בשנת 2012 קיבל את פרס איגוד העיתונאים הלאומי (NUJ) על שם סטפן וייט (Stephen White).<ref></ref> הבלוג שלו קיבל את הפרס הראשון בתור בלוג המדע הטוב ביותר, מאגודת סופרי המדע הבריטיים (Association of British Science Writers) בשנת 2014.<ref></ref>

קשרי של יונג עם בלוגרים מדעיים אחרים ועם המגיבים בבלוג שלו שימשו תיאורי מקרה לעבודה אקדמית בלימודי מדיה.

טוריו ומאמריו פורסמו בין היתר בכתבי העת המדעיים ובאמצעי התקשורת הבאים: Nature,<ref></ref> סיינטיפיק אמריקן,<ref name="yongsciam"></ref> BBC,<ref name="bbc"></ref> סלייט,<ref></ref> הגרדיאן,<ref></ref> הטיימס, New Scientist,<ref name="yongnewsci"></ref> Wired, הניו יורק טיימס והניו יורקר.<ref name="yong" /><ref></ref>

בספטמבר 2015 הצטרף יונג ל"האטלנטיק" ככתב מדע.<ref></ref> באוגוסט 2020 קיבל את פרס ויקטור כהן של המועצה לקידום כתיבה מדעית למצוינות בדיווח על מדעי הרפואה, תוך ציון הדיווח שלו על מגפת הקורונה ומחויבותו לכלול קולות שוליים וחסרי ייצוג בכתיבתו.<ref></ref> ביוני 2021 קיבל פרס פוליצר לדיווח רקע עבור סדרה על מגפת הקורונה.<ref></ref>

בשנת 2016 פורסם ספרו של יונג "אני מכיל ריבוי: החיידקים בתוכנו, ומבט רחב יותר על החיים" (I Contain Multitudes: The Microbes Within Us and a Grander View of Life), הדן בנוכחותם של מיקרואורגניזמים בכל מקום וביחסים שלהם עם בעלי החיים (I contain multitudes הוא ציטוט מתוך חלק משירו של וולט ויטמן, "שירת עצמי").<ref></ref> בשנת 2022 יצא לאור ספרו השני של יונג, "עולם עצום: היקום המופלא והנסתר שמגלים לנו החושים של בעלי החיים" (An Immense World: How Animal Senses Reveal the Hidden Realms Around Us).<ref></ref> הספר הוצג כספר השבוע ברשת הרדיו 4 של ה-BBC ביוני 2022.<ref></ref>

== חיים אישיים ==
יונג נשוי לליז נילי, כתבת הועסקת גם היא בתקשורת המדע.<ref name=":0"></ref><ref></ref> מדי פעם הם משתפים פעולה בכנסי תקשורת המדע.<ref></ref><ref name=":0" />

== ספריו ==
<div style="direction: ltr;">
* 
* 
* 
</div>
* עולם עצום - היקום המופלא והנסתר שמגלים לנו החושים של בעלי החיים, 2024, הוצאת כנרת זמורה-ביתן דביר, מאנגלית - ארז אשרוב, עריכה - תרזה איזנברג, עורך מדעי - נעם לויתן.

== קישורים חיצוניים ==

* 

* [https://longform.org/posts/longform-podcast-423-ed-yong פודקאסט], 23 בדצמבר 2020
* [https://www.ted.com/talks/ed_yong_suicidal_wasps_zombie_roaches_and_other_tales_of_parasites מקקים זומבים וסיפורי טפילים אחרים], הרצאת TED
* [https://www.theatlantic.com/author/ed-yong/ כל הסיפורים מאת אד יונג] ב"האטלנטיק"

== הערות שוליים ==

קטגוריה:זוכי פרס פוליצר: דיווח מסביר
קטגוריה:בוגרי יוניברסיטי קולג' לונדון
קטגוריה:בוגרי אוניברסיטת קיימברידג'
קטגוריה:בריטים שנולדו ב-1981